মোহাম্মদ রফি
নওশাদের পিতার কাছ থেকে একটি সুপারিশ পত্র এনে মোহাম্মদ রফি তাঁকে দেখান।
১৯৪৪ সালে "পেহলে আপ" ছবিতে নওশাদের নির্দেশনায় রফি তার প্রথম গান হিসেবে ""হিন্দুস্তান কে হাম হে"" গান। ১৯৪৬ সালে দ্বৈত সঙ্গীতরূপে "আনমল ঘড়ি"তে গান রেকর্ড করেন। মোহাম্মদ রফি'র পূর্বে নওশাদের প্রিয় কণ্ঠশিল্পী ছিলেন উপমহাদেশের অন্যতম ও জনপ্রিয় কণ্ঠশিল্পী তালাত মাহমুদ। একদিন রেকর্ডিং চলাকালীন সময়ে তালাত মাহমুদকে ধুমপানরত অবস্থায় দেখতে পান নওশাদ। এতে তিনি তাঁর প্রতি ভীষণভাবে ক্ষিপ্ত হন ও রাগ করেন। ফলে "বৈজু বাওরা" ছবির সকল গানেই মোহাম্মদ রফিকে অন্তর্ভুক্ত করেন নওশাদ। নওশাদের সাহচর্য্যে রফি নিজেকে হিন্দী সিনেমার ভুবনে অপ্রতিদ্বন্দ্বী ও কিংবদন্তি নেপথ্য কণ্ঠশিল্পী হিসেবে প্রতিষ্ঠিত করেছিলেন। বৈজু বাওরা (১৯৫২) ছবির গান হিসেবে - "ও দুনিয়া কে রাখওয়ালে" এবং "মন তারপাত হরি দর্শন কো আজ" রফি'র কণ্ঠকে অবিসংবাদিত তারকা খ্যাতি এনে দেয়। নওশাদের দিক-নির্দেশনায় সর্বমোট ১৪৯টি সঙ্গীত পরিবেশন করেন রফি। তন্মধ্যে তার "সলো" বা একক সঙ্গীত ছিল ৮১টি।
জ্যাকি শ্রফ
জ্যাকি শ্রফ ১৯৮২ সালে দেব আনন্দের ছবি "স্বামী দাদাতে" অভিনয়ের মাধ্যমে তার চলচ্চিত্রজীবন শুরু করেন। ১৯৮৩ সালে তিনি সুভাষ ঘাইয়ের চলচ্চিত্র "হিরোতে" মীনাক্ষী শেষাদ্রির বিপরীতে অভিনয় করেন। এই চলচ্চিত্রটি বেশ ভাল ব্যবসা করে। এরপরে তিনি সুভাষ ঘাইয়ের প্রায় সব চলচ্চিত্রেই যে কোন ভূমিকায় অভিনয় করেন। "হিরোর" পরে তার "অন্দর বাহার", "জানু", "ইয়ুধ" চলচ্চিত্রগুলি ব্যবসাসফল হয়। ১৯৮৬ সালে তিনি "কর্ম" চলচ্চিত্রে অভিনয় করেন যা সেই বছরের সবচেয়ে বেশি ব্যবসাসফল চলচ্চিত্র ছিল। তার অভিনীত চলচ্চিত্র "দেহলিজ", "সাচ্চে কা বোল বালা" তেমন ব্যবসা করতে না পারলেও সমালোচকদের কাছে বেশ প্রশংসিত হয়। "নকশা", "" ইত্যাদি চলচ্চিত্রে খলনায়কের চরিত্রেও অভিনয় করেছে জ্যাকি।